
VABILO MOTORISTOM

Vse voznike koles z motorjem in motornih koles z območja Policijske uprave vabimo, da se udeležijo prireditve, ki je namenjena praktičnemu izpopolnjevanju v varni vožnji s kolesi z motorji in motornimi kolesi pod vodstvom policijskih inštruktorjev. Prireditev bo organizirala Policijska uprava Ljubljana, Prešernova 18

27.maja 2006 s pričetkom ob 09.00 uri

na prostoru pred Postajo prometne policije Ljubljana, Grič 56 , v Ljubljani (dostop po avtocesti, izvoz Brdo).

Cilji izpopolnjevanja :

· Zmanjšati število prometnih nesreč z udeležbo voznikov koles z motorjem in motornih koles

· Zmanjšati število prometnih nesreč, ki jih povzročijo vozniki koles z motorjem in motornih koles

· V prometnih nesrečah zmanjšati število mrtvih med vozniki koles z motorjem in motornih koles

Pogoji udeležbe na praktičnem izpopolnjevanju :

· Udeleženci se usposabljajo z lastnimi vozili

· Veljavno vozniško in prometno dovoljenje ter zavarovalna polica

· Tehnično brezhibno vozilo

· Na prireditvi bodo aktivni udeleženci podpisali izjavo o udeležbi z lastnim vozilom na lastno odgovornost.

V času prireditve morajo udeleženci upoštevati navodila in napotke organizatorjev. 

